Diari Oficial de la Generalitat Valenciana


Sumari del DOGV 5576, del 13-08-2007 (2007/9053)

RESOLUCIÓ de 7 de maig de 2007, de la directora general del SERVEF, per la qual s'autoritza una transferència de crèdit entre línies de subvenció del capítol IV del subprograma 322.51 «Foment d'ocupació» per import de 750.000 euros.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9053


Data del document
:   07-05-2007

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * modificació pressupostària

RESOLUCIÓ de 7 de maig de 2007, de la directora general del SERVEF, per la qual s'autoritza una transferència de crèdit entre línies de subvenció del capítol IV del subprograma 322.51 «Foment d'ocupació» per import de 750.000 euros.  
 [2007/9053]  
El pressupost del SERVEF per a l'exercici 2007 consigna en el capítol IV del subprograma pressupostari 322.51 «Foment d'Ocupació» les línies de subvenció genèriques T4154 i T5608 denominades «Pla d'Inclusió Social» i «Pla Integral d'Ocupació dones majors de 45 anys» dotades respectivament amb 2.891.000 i 1.232.000 euros, i l'aportació no condicionada de la Generalitat és de 650.000 i 400.000 euros.   
La finalitat de les esmentades línies és la d'afavorir la inserció laboral de col·lectius en situació o risc d'exclusió social i la de concedir ajudes a les entitats promotores i ocupadores que participen en els plans integrals d'ocupació per a la contractació de dones majors de 45 anys.  
La Direcció General d'Ocupació i Inserció Laboral considera que els col·lectius de desocupats als quals van destinades les ajudes previstes en aquestes línies són objectius preferents dels programes de foment d'ocupació per la dificultat de la seua inserció laboral, per la qual cosa proposa incrementar en 400.000 € el crèdit de la línia T4154 «Pla d'Inclusió Social» i en 350.000 € el de la línia T5608 «Pla Integral d'Ocupació dones majors de 45 anys», i minorar la dotació de la línia T5605 «Ocupació Estable i Plans Integrals d'Ocupació» del mateix capítol i subprograma.  
Tant la línia que es minora com les que es doten estan finançades per fons no condicionats de la Generalitat i destinats a la mateixa finalitat i objectius   
Per tot això, vist l'informe favorable de la Intervenció Delegada en el SERVEF de data 3 de maig de 2007, tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33), la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (articles 17 i 20), i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Autoritzar la transferència de crèdit següent entre línies de subvenció d'un mateix subprograma i capítol, finançada amb fons no condicionats de la Generalitat d'acord amb el detall següent:  
Aplicacions pressupostàries de despesa   
que disminueixen: Import:  
82.95.19.5713.25479.8 Línia T5605 € 750.000,00 €  
Aplicacions pressupostàries de despesa   
que augmenten: Import:  
17.31.48.5579.06820.5 Línia T4154 + 400.000,00 €  
31.27.89.4888.05215.8 Línia T5608 + 350.000,00 €   
\_\_\_\_\_\_\_\_\_\_\_\_\_\_  
Total + 750.000, 00 €  
València, 7 de maig de 2007.- La directora general del SERVEF: Ana Encabo Balbín